|  |  |  |
| --- | --- | --- |
| **KLINIČKI BOLNIČKI CENTAR OSIJEK**  **Služba za poslove nabave**  **Voditelj Službe:**  **Boris Flegar, dipl.oec.**  **Josipa Huttlera 4**  **31000 Osijek, Hrvatska**  **Tel: 031/511-111**  **E-mail: boris.flegar@gmail.com** | http://www.kbco.hr/wp-content/uploads/2016/10/KBC-Fotka.jpg | **UNIVERSITY HOSPITAL OSIJEK**  **Department of Supply**  **Head of Department**  **Boris Flegar, B.Sc (Econ.**  **Josipa Huttlera 4**  **31000 Osijek, Hrvatska**  **Phone: +385 31 511 111**  **E-mail: boris.flegar@gmail.com** |

**SVIM ZAINTERESIRANIM**

**GOSPODARSKIM SUBJEKTIMA**

Ur.broj: R6-2838/20

U Osijeku, 20. veljače 2020. god.

|  |  |
| --- | --- |
| PREDMET: | Izvješće o prihvaćenim i neprihvaćenim primjedbama i prijedlozima u provedenom prethodnom savjetovanju sa zainteresiranim gospodarskim subjektima za pripremu i provedbu otvorenog postupka javne nabave velike vrijednosti za nabavu:  **BOLNIČKI ELEKTRIČNI KREVETI** za potrebe KBC-a Osijek  evidencijski broj nabave: VV-20/3  -dostavlja se! |

Poštovani,

Temeljem članka 198. stavka 4. Zakona o javnoj nabavi (Narodne novine, broj 120/2016; u daljnjem tekstu: ZJN 2016) javni naručitelj Klinički bolnički centar Osijek na internetskim stranicama Kliničkog bolničkog centra Osijek <http://www.kbco.hr/informacije/javna-nabava/> i internetskim stranicama EOJN objavio je nacrt dokumentacije o nabavi te troškovnik za predmet nabave (tehničke specifikacije) s opisom predmeta nabave i količinama. Prethodno savjetovanje sa zainteresiranim gospodarskim subjektima trajalo je do 17. veljače 2020. godine

Tijekom prethodnog savjetovanja Naručitelj je zaprimio primjedbe i prijedloge o nacrtu dokumentacije o nabavi i tehničkoj specifikaciji predmeta nabave od 4 (četiri) zainteresirana gospodarska subjekta. U nastavku navodimo primjedbe i prijedloge gospodarskih subjekata na koje dajemo odgovore kako slijedi:

**Ad 1.) Primjedbe i prijedlozi zainteresiranog gospodarskog subjekta**:

Prvi gospodarski subjekt je uputio zahtjev Naručitelju s prijedlogom za izmjenom dokumentacije o nabavi i opisa stavki troškovnika. Kako se ne bi dovelo do ograničenja tržišnog natjecanja i diskriminacije pojedinih ponuditelja, gospodarski subjekt je zatražio izmjene opisa stavki troškovnika, i to:

1) „Pregledom specifikacija minimalnih traženih tehničkih karakteristika ustanovili smo da kreveti namijenjeni intenzivnoj barijatrijskoj njezi u potpunosti odgovaraju barijatrijskom krevetu Titan proizvođača PromaReha. Moramo napomenuti da niti jedan drugi proizvođač na području EU ne proizvodi krevete traženih karakteristika.

Sukladno navedenome, te temeljem činjenice da su svi kreveti stavljeni u jednu grupu, smatramo da je riječ o pogodovanju jednom gospodarskom subjektu, te da je dokumentacija diskriminirajuća jer se kosi s načelima propisanim člankom 4. ZOJN (NN120/2016) a to su: načelo tržišnog natjecanja, načelo jednakog tretmana, zabrane diskriminacije i načelo transparentnosti.

Također, moramo napomenuti kako prepoznajemo potrebu Naručitelja za nabavkom barijatrijskih kreveta za intenzivnu njegu, i smatramo da je legitimno pravo naručitelja odabrati jedinstveni proizvod, kakav proizvodi samo jedan proizvođač, no kako bi se na ponudu standardnih kreveta mogao javiti veći broj ponuditelja inzistiramo na stvaranje dvije odvojene grupe predmeta nabave od kojih će se jedna odnositi na barijatrijske krevete za intenzivnu njegu opremljene odgovarajućim madracima a druga na preostalih 260 kreveta za standardnu njegu i 260 madraca za navedene krevete.“

2) „1.7. U dokumentaciji se traži: „Regulacija visine min. 400 mm ili niže, do min. 800 mm ili više- putem elektromotora“

Predlažemo izmjenu kako slijedi: „Regulacija visine min. 400 mm ili niže, do min. 760 mm ili više- putem elektromotora.“

OBRAZLOŽENJE: Kod kreveta za standardnu njegu izuzetno je bitno da se spuštaju na što nižu visinu kako bi se invalidnim osobama, osoba s teškoćama u kretanju omogućilo što jednostavniji ulazak i izlazak iz kreveta. Gornja visina je od značaja za medicinsko osoblje posebno prilikom pregleda pacijenata. Visina kreveta od 760mm, u kombinaciji s madracem visine minimalno 14 cm (kako je definirano opisom stavki 2 i 3) u potpunosti visinski zadovoljava ciljnu funkcionalnost. Predlažemo navedenu izmjenu kako bi se na natječaj moglo javiti više ponuditelja.

3) 1.10. U dokumentaciji se traži: „Podešavanje lisnog dijela mehanički, min 0°-25°“

Predlažemo izmjenu u „Podešavanje lisnog dijela mehanički, min 0°-21°“

OBRAZLOŽENJE: Nagib lisnog dijela od 21° pruža jednaku fukcionalnost za pacijente a to je udobnost u sjedećem položaju. Predlažemo navedenu izmjenu kako bi se na natječaj moglo javiti više ponuditelja.

4) 1.12. U dokumentaciji se traži: „Čela kreveta od ABS plastike s završnom antibakterijskom obradom na bazi srebrenih iona ...“

Predlažemo izmjenu u „Čela kreveta od ABS plastike izrađena iz materijala prikladnog za dezinfekciju i čišćenje standardnim sredstvima za dezinfekciju koji se koriste u zdravstvenim ustanovama“

OBRAZLOŽENJE: Jedna od bitnih funkcionalnosti kreveta je i sigurnost u sprjećavanju širenja bolničkih infekcija. Postoji više načina postizanja ciljne funkcionalnosti, kao npr izrada dijelova iz materijala koji u sebi sadrže antibakterijske tvari (kao npr. ioni srebra). Proizvodi koji su izrađeni iz takvim materijala trajno posjeduju antibakterijska svojstva što proizvođači takvih kreveta promoviraju i mogu potkrijepiti odgovarajućim dokazima. Slojevi koji se nanose kod završne obrade (kao što je traženo) u pravilu nisu trajni, stoga proizvođači niti ne promoviraju ciljnu funkcionalnost vezanu uz navedeni način obrade, jer ne mogu garantirati istu. Neovisno od činjenice jesu li dijelovi kreveta (čela) izrađena od takvih materijala, premazana u završnoj obradi ili su naprosto samo izrađena glatko, bez utora i time prikladna za dezinfekciju krevete je potrebno redovno čistiti i dezinficirati. Štoviše, smatramo opciju kreveta s površnim premazom potencijalno opasnom za korisnike jer može navesti korisnika na zabludu da ne postoji opasnost od prijenosa bolničkih infekcija i bez odgovarajućeg čišćenja. Temeljem navedenoga, a kako bi se mogao javiti veći broj ponuditelja, tražimo izmjenu opisa kako je predloženo.

5) 1.16. U dokumentaciji se traži: „Krevet posjeduje sklopive i podesive dodatne ograde izrađene od HPL laminata s svrhom zatvaranja preostalog otvorenog bočnog dijela kreveta koji ne pokrivaju standardne ograde, s svrhom spriječavanja napuštanja kreveta od strane dementnih pacijenata; u donjem položaju dodatne ograde nalaze se ispod madraca“

OBRAZLOŽENJE: Predlažemo izmjenu u: „Krevet posjeduje dodatne ograde izrađene od HPL laminata ili čeličnih cijevi od metala zaštićenog elektrostatski praškastom tehnologijom, sa svrhom zatvaranja preostalog otvorenog bočnog dijela kreveta koji ne pokrivaju standardne ograde, sa svrhom sprječavanja napuštanja kreveta od strane dementnih pacijenata“

Smatramo da ne postoji funkcionalna razlika između dodatnih ograda od HPL laminata i ograda načinjenih od materijala kakav je ostatak ograda. Štoviše, ukoliko su ograde izrađene iz čeličnih cijevi tada predstavljaju praktično hvatište kod podizanja pacijenta iz kreveta. Položaj ograda u donjem položaju predstavlja opis tehnološkog riješenja jednog proizvođača, stoga smatramo da taj dio treba brisati jer ni na koji način ne utjeće na ciljnu funkcionalnost. Nadalje što se smatra donjim položajem? Ukoliko je riječ o najnižoj poziciji kreveta koja se koristi kad pacijenti spavaju ali i kod ustajanja iz kreveta tada je potpuno nefunkcionalno da se dodatne ograde u najdonjem položaju nalaze ispod madraca, jer u tom trenutku ne ispunjavaju svoju ciljnu funkcionalnost a to je da sprječavaju izlazak npr. dementnog pacijenta iz kreveta.

6) 1.17. U dokumentaciji se traži: „Autoregresija - Podešavanje leđnog i bedrenog dijela, minimalno 100 mm / 70 mm“

Predlažemo izmjenu u: „Autoregresija - Podešavanje leđnog i bedrenog dijela, minimalno 100 mm / 60 mm“

OBRAZLOŽENJE: Produženje pd 100mm/60 mm u potpunosti ispunjava istu ciljnu funkcionalnost, a rto je ugoda pacijenta kod stavljanja u sjedeći položaj i smanjenje rizika od nastanka dekubitusa, kao i produženje kreveta od 100 mm / 70 mm. Ne postoje kliničke studije koje bi dokumentiraje razoliku, stoga predlažemo gore navedenu izmjenu kako bi se na natječaj moglo javiti više ponuditelja.

7) 1.23. U dokumentaciji se traži: „Univerzalni nosači dodataka i držač za urinarne vrećice izrađene od nehrđajućeg čelika, na bočnim stranama kreveta.“

Predlažemo izmjenu u: „Univerzalni nosači dodataka i držač za urinarne vrećice izrađene od nehrđajućeg čelika ili od metala zaštićenog elektrostatski praškastom tehnologijom, na bočnim stranama kreveta.“

OBRAZLOŽENJE:Nosači izrađeni od metala zaštićenog elektrostatski praškastom tehnologijom imaju jednaku trajnost i funkcionalnost kao i nosači izrađeni od nehrđajućeg čelika, dok se dizajnom znatno bolje uklapaju uz ograde i druge metalne dijelove kreveta obrađene na isti način. Uostalom, osnovna konstrukcija kreveta kakav tražite je izrađena od metala zaštićenog elektrostatski praškastom tehnologijom (stavka 1.2.).

Temeljem navedenoga, a kako bi se mogao javiti veći broj ponuditelja, tražimo izmjenu opisa kako je predloženo.

8) 1.24. U dokumentaciji se traži: „Dozvoljena nosivost kreveta min 250 kg“

Predlažemo izmjenu u: „Dozvoljena nosivost kreveta min 220 kg“

Najveći broj proizvođača proizvodi krevete za standardnu njegu nosivosti od 220kg, stoga predlažemo navedenu izmjenu kako bi se na natječaj moglo javiti više ponuditelja.

9) 1.25. U dokumentaciji se traži: „Napajanje 230 V, 50 Hz ili sukladno, sa zaštitom IPX6.“

Predlažemo izmjenu u: „Napajanje 230 V, 50 Hz ili sukladno, sa zaštitom najmanje IPX4 ili većom.“

OBRAZLOŽENJE: IPX kratica u kombinaciji s brojem označava razinu zaštite dijelova nekog uređaja od vode i drugih tekućina. IPX6 razina zaštite je potrebna za one uređaje/opremu koja se sterilizira/pere utunelima/uređajima za pranje.

IPX4 razina zaštite označava zaštitu od prskajuće vode i/ili drugih tekućina iz svih smjerova, do najviše 10 litara/minuti uz pritisak 80-100kN/m2, što odgovara pranju mini-washem ...

Ukoliko Naručitelj ne posjeduje posebnu tunelsku perilicu-dezinfektor za pranje kreveta smatramo da je razina zaštite IPX4 dostatna, te temeljem navedenoga a kako bi se mogao javiti veći broj ponuditelja, tražimo izmjenu opisa kako je predloženo.

10) 2.2. U dokumentaciji se traži: „Hiperelastična jezgra, 3-slojna pjena s uzdužnim i poprečnim rezovima.“

Predlažemo izmjenu u: „Hiperelastična jezgra, 3-slojna pjena s rezovima za bolje raspoređivanje pritiska.“

OBRAZLOŽENJE: Različiti proizvođači kombinacijom materijala i dizajna postižu isti ciljni funkcionalni učinak. Madraci mogu biti rezani uzdužno i poprečno ili samo poprečno, ovisno o vrsti materijala, broju slojeva i ciljnoj funkcionalnosti. Kod madraca iz jedne vrste materijala je rezanje u blok strukturu uobičajenije, dok su madraci izrađeni iz više vrsta materijala (kakav tražite) često rezani samo uzdužno kako bi se osigurala veća trajnost proizvoda.

Temeljem navedenoga a kako bi se mogao javiti veći broj ponuditelja, tražimo izmjenu opisa kako je predloženo.

11) 2.13. U dokumentaciji se traži: „Rezultati otpuštanja tlaka maksimalno 20 mmHg za težinu pacijenta pri minimalnoj nosivosti madraca od 150 kg“

OBRAZLOŽENJE: Predlažemo brisanje navedene točke. Riječ je o nestandardiziranim testovima, koji se u izvedbi, rezultatima i interpretaciji istih razlikuju od proizvođača do proizvođača, te se kao takvi ne mogu uvjetovati kao sastavni dio natječajne dokumentacije.

13) 3.2. U dokumentaciji se traži: „Nepropusna i prozračna inkontinentna navlaka uklonjiva i periva do 95°C; 120g“

Molimo pojašnjenje na što se odnosi navod 120 g?

3.5. U dokumentaciji se traži: „Navlaka s dvostranim patent zatvaračem“.

Molimo brisanje navedene stavke.

OBRAZLOŽENJE: Dvostrani zatvarač posjeduje mogućnost „otvaranja“ navlake s jedne ili druge strane, te time teoretski štedi vrijeme, no razdvajanjem navlaka dovodi do toga da kod ponovnog uparivanja korisnik traži prikladne gornje i donje strane, kombinira navlake različite istorošenosti što može operativno trošiti više vremena od inicijalnog otvaranja navlake s jedne strane i vađenja madraca. Nadalje, dvostrani patent zatvarač kao „nuspojavu ima činjenicu da se između dva zatvarača, na mjestu gdje se „susreću“ uvijek stvara mali otvor, koji otvara mogućnost kontaminacije unutrašnjosti madraca, dok madraci koji se zatvaraju jednostranim zatvaračem imaju kraj koji čvrsto zatvara madrac u navlaci.

Temeljem navedenoga a kako bi se mogao javiti veći broj ponuditelja, tražimo izmjenu opisa kako je predloženo.

14) 3.11 U dokumentaciji se traži: „ Antibakterijska obrada sukladno standardu ISO 20743-2“.

Predlažemo brisanje navedene stavke.

OBRAZLOŽENJE: Antibakterijska obrada tekstila definirana standardom ISO 20743-2 označava postupak gdje je sastavni dio tekstila i neka antimikrobna komponenta koja djeluje aktivno, neselektivno baktericidno. Navedena je funkcionalnost možda bitna za sterilne prostore, no s druge strane naše tijelo na površini kože nosi fiziološku floru, koja je bitna za naše zdravlje. Direktnim kontaktom kože s navlakom madraca koja ima aktivno neselektivno baktericidno djelovanjem koje se „proteže“ i na „dobre“ bakterije koje pacijent nosi na svojoj koži narušavamo prirodni balans.

Pranje navlaka je sasvim sigurno proces u kojem treba djelovati neselektivno i svakom pacijentu osigurati čiste nekontaminirane ležajeve. Točka 3.2. i 3.3. vrlo jasno definira prikladnost postupaka čišćenja na konkretnim madracima, stoga smatramo da točku 3.11. treba brisati

* **Odgovor Naručitelja**:

Naručitelj je razmotrio prijedlog gospodarskog subjekta za izmjenom u smislu izdvajanja predmeta nabave u grupe i opisa stavki troškovnika te se po točkama očituje:

1. Naručitelj odbija prijedlog zainteresiranog gospodarskog subjekta.

Jedinstvena grupa predmeta nabave ne narušava načela propisana člankom 4. ZOJN (NN120/2016). S obzirom da grupa predmeta nabave po tehničkim i funkcionalnim svojstvima čini cjelinu, odnosno elektromotorne krevete za njegu pacijenata(CPV 33192120-9 opis: Bolnički kreveti), zainteresirani gospodarski subjekt ima mogućnost nuđenja proizvoda kroz zajednicu ponuditelja ili putem opcije podugovaranja. Javni naručitelj navedeno temelji na prethodnom istraživanju tržišta kojim je utvrđeno da na globalnom tržištu postoje barem 3 proizvođača koji imaju mogućnost nuđenja istih ili jednakovrijednih proizvoda. Predmetom nabave planira se opremiti bolesničke sobe neovisno o tipu pacijenta što čini medicinski, prostorno i funkcionalno neodvojivu cjelinu sukladno Pravilniku o izmjenama i dopunama Pravilnika o minimalnim uvjetima u pogledu prostora radnika i medicinsko-tehničke opreme za obavljanje zdravstvene djelatnosti (NN 90/2004, NN 38/2008, NN 61/2011, NN 61/2011, NN 128/2012, NN 124/2015, NN 8/2016, NN 77/2018).

1. 1.7. Naručitelj prihvaća zahtjev gospodarskog subjekta. Novi opis glasi:

„Regulacija visine min. 400 mm ili niže, do min. 760 mm ili više- putem elektromotora.“

1. 1.10. Naručitelj prihvaća zahtjev gospodarskog subjekta. Novi opis glasi:

„Podešavanje lisnog dijela mehanički, min 0°-21°“

1. 1.12. Naručitelj djelomično prihvaća zahtjev gospodarskog subjekta. Novi opis glasi:

Čela kreveta od ABS plastike ili jednakovrijednog materijala prikladnog za dezinfekciju i čišćenje standardnim sredstvima za dezinfekciju koji se koriste u zdravstvenim ustanovama, s mogućnošću uklanjanja, s integriranim ručkama za guranje kreveta. Dekorativna ispuna u boji po izboru naručitelja

1. 1.16. Naručitelj djelomično prihvaća zahtjev gospodarskog subjekta. Novi opis glasi:

„Krevet posjeduje sklopive i podesive dodatne ograde izrađene od HPL laminata ili čeličnih cijevi od metala zaštićenog elektrostatski praškastom tehnologijom, sa svrhom zatvaranja preostalog otvorenog bočnog dijela kreveta koji ne pokrivaju standardne ograde, sa svrhom sprječavanja napuštanja kreveta od strane dementnih pacijenata; u najnižem položaju dodatne ograde nalaze se ispod madraca“.

1. 1.17. Naručitelj prihvaća zahtjev gospodarskog subjekta. Novi opis glasi:

„Autoregresija - Podešavanje leđnog i bedrenog dijela, minimalno 100 mm / 60 mm“

1. 1.23. Naručitelj prihvaća zahtjev gospodarskog subjekta. Novi opis glasi:

„Univerzalni nosači dodataka i držač za urinarne vrećice izrađene od nehrđajućeg čelika ili od metala zaštićenog elektrostatski praškastom tehnologijom, na bočnim stranama kreveta.“

1. 1.24. Naručitelj ne prihvaća zahtjev gospodarskog subjekta.

Tražena nosivost predstavlja minimalnu nosivost zbog rizika oštećenja konstrukcije kreveta u sve češćim slučajevima reanimacije pretilih pacijenta. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 1.25. Naručitelj ne prihvaća zahtjev gospodarskog subjekta.

Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 2.2. Naručitelj prihvaća zahtjev gospodarskog subjekta. Novi opis glasi:

„Hiperelastična jezgra, 3-slojna pjena s rezovima za bolje raspoređivanje pritiska.“

1. 2.13. Naručitelj ne prihvaća zahtjev gospodarskog subjekta.

Naručitelj zahtijeva studiju provedenu od strane neovisnog instituta, te je traženu studiju/certifikat propisao u Dokumentaciji o nabavi s svrhom dokazivanja svojstva propisanog točkom 2.13.

1. 3.2. Naručitelj djelomično prihvaća zahtjev gospodarskog subjekta. Novi opis glasi:

„Nepropusna i prozračna inkontinentna navlaka uklonjiva i periva do 95°C“

1. 3.5. Naručitelj ne prihvaća zahtjev gospodarskog subjekta.

Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 3.11. Naručitelj ne prihvaća zahtjev gospodarskog subjekta.

Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

**Ad 2.) Primjedbe i prijedlozi zainteresiranog gospodarskog subjekta**:

Drugi gospodarski subjekt je uputio zahtjev Naručitelju s prijedlogom za izmjenom dokumentacije o nabavi u troškovniku. Kako se ne bi dovelo do ograničenja tržišnog natjecanja i diskriminacije pojedinih ponuditelja, gospodarski subjekt je zatražio izmjene opisa stavki troškovnika, i to:

„1. BOLNIČKI KREVET ZA STANDARDNU NJEGU

1.5. Dimenzija podnice min 2000 x min 900 mm.

Prijedlog izmjene:

1.5. Dimenzija podnice min 2000 x min 870 mm.

POJAŠNJENJE: Predložena izmjena je mala korekcija, na zahtijevane dimenzije, a koja omogućuje

većem broju gospodarskih subjekata sudjelovanje na ovom javnom nadmetanju, a što bi i trebao biti cilj javnog nadmetanja.

1.12. Čela kreveta od ABS plastike s završnom antibakterijskom obradom na bazi srebrenih iona,

mogućnost uklanjanja, s integriranim ručkama za guranje kreveta. Dekorativna ispuna u boji po izboru

naručitelja

Prijedlog izmjene:

1.12. Čela kreveta od ABS plastike s završnom antibakterijskom obradom, mogućnost uklanjanja, s

integriranim ručkama za guranje kreveta. Dekorativna ispuna u boji po izboru naručitelja

POJAŠNJENJE: Predložena izmjena je mala korekcija na zahtjev jer smatramo da je bitna završna

antibakterijska obrada čela, a ne kojom tehnologijom. Izmjena omogućuje većem broju gospodarskih

subjekata sudjelovanje na ovom javnom nadmetanju.

4 BOLNIČKI KREVET ZA INTENZIVNU BARIJATRIJSKU NJEGU

4.1. Bolnički krevet za intenzivnu njegu na 4 teleskopska stupa, barijatrijski s električnom regulacijom

položaja.

Prijedlog izmjene:

4.1. Bolnički krevet za intenzivnu njegu na 4 teleskopska stupa ili jednakovrijedno što osigurava

funkcionalnost i traženu nosivost, barijatrijski s električnom regulacijom položaja.

POJAŠNJENJE: Predložena izmjena u funkcionalnom i tehničkom smislu zadovoljava potrebne

funkcije i predviđenu nosivost za pacijenta. Iz toga razloga nepotrebno je ograničavati ponudu na jedan način funkcionalnosti ovog kreveta, jer i ostala tehnička rješenja također u potpunosti zadovoljavaju potrebnu funkcionalnost. Izmjena omogućuje većem broju gospodarskih subjekata sudjelovanje na ovom javnom nadmetanju.

4.4. Dimenzije podnice: 2000 x 1000 mm, ukupne dimenzije 2220 x 1080 mm

Prijedlog izmjene:

4.4. Dimenzije podnice maks.: 2000 x 1020 mm, ukupne dimenzije maks. 2260 x 1130 mm

POJAŠNJENJE: Predložena izmjena je mala korekcija, na zahtjevane dimenzije, a koja omogućuje

većem broju gospodarskih subjekata sudjelovanje na ovom javnom nadmetanju.

4.15. Plastični pokrov podvoza kreveta

Prijedlog izmjene:

Predlažemo brisanje zahtjeva.

POJAŠNJENJE: Plastični pokrov je jedan od načina zaštite od prašine , a koji proizvođači nekad

koriste, a nekad ili neki ne na svojim proizvodima. Zašto ? Razlog je mogućnost održavanja higijene,

dezinfekcije prostora, kreveta i sl. Pokrov s vanjske strane daje privid čistoće ali ispod pokrova je

ostala nečistoća, kontaminacija i sl., koja je u bolnicama stvara probleme. Zato ne vidim razlog za

pokrovom, osobito što kreveti bez pokrova omogućuju detaljno čišćenje, dezinficiranje kreveta.

4.27. Podešavanje visine kreveta: od 45 do 83 cm

Prijedlog izmjene:

4.27. Podešavanje visine kreveta: min. od 38 do maks. 85 cm

POJAŠNJENJE: Predložena izmjena je mala korekcija, na zahtjevan regulaciju visine, a koja

omogućuje većem broju gospodarskih subjekata sudjelovanje na ovom javnom nadmetanju, a što bi i

trebao biti cilj javnog nadmetanja.“

* **Odgovor Naručitelja**:

Naručitelj je proučio upit potencijalnog ponuditelja te prihvatio pojedine prijedloge gospodarskog subjekta za izmjenom troškovnika predmeta nabave kako slijedi:

1. 1.5. Naručitelj ne prihvaća zahtjev gospodarskog subjekta.

Naručitelj je mišljenja kako je tražena širina minimum zbog sve češćih situacija pretilih i fizički velikih pacijenta, te ostavlja mogućnost nuđenja širih podnica. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 1.12. Naručitelj djelomično prihvaća zahtjev gospodarskog subjekta. Novi opis glasi:

Čela kreveta od ABS plastike ili jednakovrijednog materijala prikladnog za dezinfekciju i čišćenje standardnim sredstvima za dezinfekciju koji se koriste u zdravstvenim ustanovama, s mogućnošću uklanjanja, s integriranim ručkama za guranje kreveta. Dekorativna ispuna u boji po izboru naručitelja

1. 4.1. Naručitelj ne prihvaća zahtjev gospodarskog subjekta.

Naručitelj traži navedeno tehničko i funkcionalno rješenje zbog pravilnijeg rasporeda težinskih sila, slučaja nepovratnog naginjanja kreveta te pucanja konstrukcije kreveta prilikom reanimacije pretilih pacijenata. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.4. Naručitelj djelomično prihvaća zahtjev gospodarskog subjekta.

Novi opis glasi: Dimenzije podnice: 2000 x 1000 mm, ukupne dimenzije max. 2220 x 1080

Naručitelj navedeni zahtjev temelji na standardnim dimenzijama vrata bolesničkih soba u ustanovi

1. 4.15. Naručitelj djelomično prihvaća zahtjev gospodarskog subjekta. Novi opis glasi:

Plastični pokrov podvozja kreveta, uklonjiv

1. 4.27. Naručitelj djelomično prihvaća zahtjev gospodarskog subjekta. Novi opis glasi:

Podešavanje visine kreveta od minimalno 45 cm ili niže do minimalno 83 cm ili više

**Ad 3.) Primjedbe i prijedlozi zainteresiranog gospodarskog subjekta**:

Treći gospodarski subjekt je uputio zahtjev Naručitelju s prijedlogom za izmjenom dokumentacije o nabavi u troškovniku. Kako se ne bi dovelo do ograničenja tržišnog natjecanja i diskriminacije pojedinih ponuditelja, gospodarski subjekt je zatražio izmjene opisa stavki troškovnika, i to:

„Stavka 1.5

Predlažemo izmjenu da stavka glasi:

Dimenzija podnice min 2000x900mm +/- 5%

Stavka 1.7

Predlažemo izmjenu da stavka glasi:

Regulacija visine min 400mm ili niže +/- 10% do min 800 mm +/-10% ili više putem elektromotora

Stavka 1.9

Predlažemo izmjenu da stavka glasi:

Nagib bedrenog dijela min 0o-35o, putem elektromotora

Stavka 1.10

Predlažemo izmjenu da stavka glasi:

Podešavanje lisnog dijela mehanički min 0o-25o +/-5%

Stavka 1.12

Predlažemo izmjenu da stavka glasi:

Čela kreveta od ABS s mogućnošću uklanjanja, s integriranim ručkama za guranje kreveta. Dekorativna ispuna u boji po izboru naručitelja.

Stavka 1.15

Predlažemo izmjenu da stavka glasi:

Visina boćnih ograda minimalno 370 mm +/- 10%, razmak između horizontalnih elemenata ograde max 100mm

Stavke 1.13 i 1.16

Stavke glase:

„Uzdužno spuštajuće bočne ograde sa sigurnosnim sistemom protiv uklještenja ruke korisnika, u ¾ dužine kreveta, od metala zaštićenog elektrostatski praškastom tehnologijom s antibakterijskim svojstvima.“

„Krevet posjeduje sklopive i podesive dodatne ograde izrađene od HPL laminata s svrhom zatvaranja preostalog otvorenog bočnog dijela kreveta koji ne pokrivaju standardne ograde s svrhom sprečavanja napuštanja kreveta od strane dementnih pacijenata, u donjem području dodatne ograde nalaze se ispod madraca.“

Ove dvije stavke mogu se spojiti u jednu jer postoje proizvođači koji imaju u standardu gotovo rješenje.

Predlažemo da zajednička stavka glasi:

Uzdužno spuštajuće bočne ograde sa sigurnosnim sistemom protiv uklještenja ruke korisnika izrađene od HPL laminata s svrhom zatvaranja bočnog dijela čitavom dužinom kreveta sa svrhom sprečavanja napuštanja kreveta od strane dementnih pacijenata

Stavka 1.20

Predlažemo izmjenu da stavka glasi:

Kotači minimalno 125 mm s pojedinačnim kočnicama na sva 4 kotača ili centralnom kočnicom“

* **Odgovor Naručitelja**:

Naručitelj je proučio upit potencijalnog ponuditelja te pojasnio ili prihvatio pojedine prijedloge gospodarskog subjekta za izmjenom troškovnika predmeta nabave kako slijedi:

1. 1.5. Naručitelj ne prihvaća zahtjev gospodarskog subjekta.

Naručitelj je mišljenja kako je tražena širina minimum zbog sve češćih situacija pretilih i fizički velikih pacijenta, te ostavlja mogućnost nuđenja širih podnica. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 1.7. Naručitelj djelomično prihvaća zahtjev gospodarskog subjekta. Novi opis glasi:

„Regulacija visine min. 400 mm ili niže, do min. 760 mm ili više- putem elektromotora.“

1. 1.9. Naručitelj djelomično prihvaća zahtjev gospodarskog subjekta. Opis glasi:

Nagib bedrenog dijela min 0°- 30°, putem elektromotora

1. 1.10. Naručitelj djelomično prihvaća zahtjev gospodarskog subjekta. Novi opis glasi:

Podešavanje lisnog dijela mehanički, min 0°-21

1. 1.12. Naručitelj djelomično prihvaća zahtjev gospodarskog subjekta. Novi opis glasi:

Čela kreveta od ABS plastike ili jednakovrijednog materijala prikladnog za dezinfekciju i čišćenje standardnim sredstvima za dezinfekciju koji se koriste u zdravstvenim ustanovama, s mogučnošću uklanjanja, s integriranim ručkama za guranje kreveta. Dekorativna ispuna u boji po izboru naručitelja

1. 1.15. Naručitelj ne prihvaća zahtjev gospodarskog subjekta.

Naručitelj je mišljenja kako je tražena visina minimum te ostavlja mogućnost nuđenja viših ograda. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 1.13. / 1.16. Naručitelj ne prihvaća zahtjev gospodarskog subjekta.

Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 1.20. Naručitelj ne prihvaća zahtjev gospodarskog subjekta.

Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

**Ad 4.) Primjedbe i prijedlozi zainteresiranog gospodarskog subjekta**:

Treći gospodarski subjekt je uputio zahtjev Naručitelju s prijedlogom za izmjenom dokumentacije o nabavi u troškovniku. Kako se ne bi dovelo do ograničenja tržišnog natjecanja i diskriminacije pojedinih ponuditelja, gospodarski subjekt je zatražio izmjene opisa stavki troškovnika i podjelu predmeta nabave na grupe, i to:

„Lijepo Vas molimo da temeljem naših prijedloga uvažite izmjene i dopune određenih stavaka opreme, a koje u konačnici ne utječu na funkcionalnost ili kvalitetu proizvoda.

Svakako Vas molimo da se razdvoje Bolesnički kreveti od Barijatrijskih u 2 grupe, jer ćete tada dobiti više ponuda s jednako kvalitetnim ili boljim proizvodom.

R.br.1.5.: Dimenzija podnice min 2000 x min 900 mm.

IZMJENA: Dimenzija podnice min 1950 x min 850 mm.

OBJAŠNJENJE: proizvođači imaju različite dužine i širine podnice, odnosno ABS uložaka koji se postavljaju na krevet. Dimenzije različitih proizvođača uvijek variraju od minimalno 195x85 cm, pa do 200x90 cm (nekada i malo više), ali sve ovisi o njihovim dobavljačima samih ABS uložaka.

Kako nudimo jednakovrijedan ili bolji krevet, a navedeno ne utječe na funkcionalnost kreveta, niti na komfor pacijenata, molimo Vas da prihvatite ovu minimalnu izmjenu podnice kreveta.

R.br.1.8.: Nagib uzglavlja min 0°-70°̊, putem elektromotora.

IZMJENA: Nagib uzglavlja min 0°-65°̊, putem elektromotora.

OBJAŠNJENJE: molimo da prihvatite minimalnu toleranciju za nagib uzglavlja.

R.br.1.9.: Nagib bedrenog dijela min 0°- 35°, putem elektromotora..

IZMJENA: Nagib uzglavlja min 0°-30°̊, putem elektromotora.

OBJAŠNJENJE: molimo da prihvatite minimalnu toleranciju za nagib bedrenog dijela.

R.br.1.10.: Podešavanje lisnog dijela mehanički,min 0°-25°.

IZMJENA: Podešavanje lisnog dijela mehanički, min 0°-10°.

OBJAŠNJENJE: kako je uzglavlje puno bitniji element za pacijenta, a sekcije za noge nisu od presudnog značaja za pacijenta u samom liječenju pacijenta ili odmoru, molimo Vas da prihvatite naš zahtjev za izmjenom, jer podešavanje lisnog dijela je kod većine proizvođača od 10° do max 15°, dok 25° ima samo jedan

R.br.1.11.: Ručni upravljač za pacijenta i medicinsko osoblje, ručni upravljač ima vlastiti ključ za

blokiranje/odblokiranje svih funkcija

IZMJENA: Ručni upravljač za pacijenta i medicinsko osoblje ILI kontrolni panel za medicinsko osoblje, ručni upravljač ima vlastiti ključ za blokiranje/odblokiranje svih funkcija ILI funkcija kontrolnog panela za blokiranje/odblokiranje svih funkcija.

OBJAŠNJENJE: većina proizvođača ima funkciju blokiranja položaja na ručnom daljinskom upravljaču pacijenta preko kontrolnog panela za medicinsko osoblje, što je i svrsishodnije za medicinsko osoblje, pošto ne treba čuvati ključ.

R.br.1.16.: Krevet posjeduje sklopive i podesive dodatne ograde izrađene od HPL laminata s svrhom

zatvaranja preostalog otvorenog bočnog dijela kreveta koji ne pokrivaju standardne ograde, s

svrhom sprječavanja napuštanja kreveta od strane dementnih pacijenata; u donjem položaju

dodatne ograde nalaze se ispod madraca

IZMJENA: molimo da izbrišete ovaj navod u potpunosti, pošto takve ograde ima samo jedan proizvođač, odnosno niti jedan proizvođač ne može naknadno postaviti takvu vrstu ograde na postojeću.

Predlažemo ukoliko se želi da se pacijent potpuno zaštiti da se kod r.br.1.13, doda da ograde mogu biti osim ¾ dužine i uz cijelu dužinu kreveta, metalne, sa 3 ili 4 šipke (vodoravni elementi) koje se spuštaju vertikalno (ne uzdužno) ILI 4 –djelne plastične ograde. Ovakav izbor ograda imaju svi proizvođači, tako da se ne pogoduje niti jednome, a pacijent je s ovim rješenjem sigurniji nego kod ograda koje nisu u cijeloj dužinikreveta.

Temeljem našeg prijedloga molimo da sukladno tome i stavite kod r.br.1.15. da razmak ne mora biti kod 4-djelnih plastičnih ograda (pošto nemaju vodoravnih elemenata).

R.br.1.17.: Autoregresija - Podešavanje leđnog i bedrenog dijela, minimalno 100 mm / 70 mm

IZMJENA: Autoregresija - minimalno 110 mm

OBJAŠNJENJE: molimo Vas da prihvatite minimalnu izmjenu kod autoregresije, pošto svaki proizvođač ima različito rješenje i podešavanje autoregresije, odnosno neki imaju veće podešavanje kod leđnog dijela, a manje kod bedrenog i obrnuto. Tako da se u konačnici dobije isto rješenje, koje je za pacijenta funkcionalno.

R.br.2.14: Certifikat o negorivosti materijala madraca i navlake DIN EN 597 (1+2), CRIB 5

IZMJENA Certifikat ILI potvrda o negorivosti materijala madraca i navlake

OBJAŠNJENJE: kako se kod različitih proizvođača, odnosno njihovim zemljama razlikuju norme negorivosti, molimo da izbrišete točno određenu normu negorivosti.

Isto vrijedi i za r.br. 3.10. i 3.11.

R.br.4.1.: Bolnički krevet za intenzivnu njegu na 4 teleskopska stupa, barijatrijski s električnom

regulacijom položaja.

IZMJENA: Bolnički krevet za intenzivnu njegu na min 2 teleskopska stupa ili na sistemu ''podižućih ruku'', barijatrijski s električnom regulacijom položaja.

OBJAŠNJENJE: kako se radi o modelu koji zadovoljava samo jedan proizvođač, molimo da prihvatite da krevet može biti na min 2 teleskopska stupa ili pomoću podižućih ruku, jer svi ostali proizvođači imaju upravo takvo rješenje za barijatrijske krevete, pošto se radi o velikoj nosivosti, te je sigurnije i bolje rješenje od teleskopskih stupova.

R.br.4.3 i 4.6..: sestrinski LED kontrolni panel

IZMJENA: sestrinski kontrolni panel

OBJAŠNJENJE: molimo da izbrišete navod LED, jer svi proizvođači imaju sestrisnki kontrolni panel sa tipkama za podešavanje položaja kreveta.“

R.br. 4.4.: Dimenzije podnice: 2000 x 1000 mm, ukupne dimenzije 2220 x 1080 mm

IZMJENA: Dimenzije podnice: min 2000 x 1000 mm, ukupne dimenzije maksimalno 2260 x 1130 mm

OBJAŠNJENJE: molimo da prihvatite da dimenzije podnice mogu biti i veće, što je i bolje ukoliko je pacijent veće kilaže. Također tada je i ukupna dimenzija veća, pa molimo da se i taj navod korigira.

R.br.4.7.: Krevet ima opciju apsolutnog i diferencijalnog vaganja s opcijama upravljanja putem

sestrinskog kontrolnog panela

IZMJENA: Krevet ima opciju apsolutnog i diferencijalnog vaganja s opcijama upravljanja putem sestrinskog kontrolnog panela ili zasebnog panela.

OBJAŠNJENJE: kako je sestrinski panel namijenjen isključivo za podešavanje funkcija kreveta, molimo da prihvatite da uz sestrinski panel bude poseban panel koji je namijenjen kontroli vaganja, odnosno na kojemu se može promatrati kilaža, te sve funkcije vezano uz kontrolu vaganja.

R.br.4.9.: Alarm za slučaj da je krevet otkočen i alarm za slučaj napuštanja kreveta

IZMJENA: alarm za slučaj napuštanja kreveta

OBJAŠNJENJE: za barijatrijske kreveta nisu potrebni alarm u slučaju da je krevet otkočen i alarm za

napuštanje krevet, tako da molimo da se izbrišu ovi navodi.

R.br.4.12.: Ispod leđnog dijela – nosač RTG kaseta

IZMJENA: molimo da se izbriše ovaj navod, jer barijatrijski kreveti nemaju opcije nosača rtg kazeta. Kako se radi o teškom krevetu koji ima sve sekcije od HPL-a, koji je RTG propusan, nema potrebe za istim.

R.br.4.15: Plastični pokrov podvozja kreveta

IZMJENA: molimo da izbrišete navod pokrov podvozja kreveta, jer pojedini proizvođači barijatrijskih kreveta izbjegavaju postavljanje plastičnog pokrova iz sigurnosnih razloga. A kako je krevet i dalje funkcionalan, molimo da prihvatite naš prijedlog.

R.br.4.19: Na uzglavlju kreveta nalazi se kontrolni panel na raspolaganju pacijentu - fleksibilno

podesiv;

IZMJENA: Na uzglavlju kreveta nalazi se kontrolni panel na raspolaganju pacijentu - fleksibilno podesiv ILI ručni daljinski upravljač, opcija zaključavanja od strane osoblja na glavnom kontrolnom panelu.

OBJAŠNJENJE: pojedini proizvođači imaju uz glavni kontrolni panel za medicinsko osoblje, ručni daljinski upravljač, koji se može postaviti u zoni pacijenta (od uzglavlja do sredine sigurnosnih ograda), tako da molimo da uvažite naš prijedlog.

R.br.4.20.: Ručno podesivi graničnici protiv klizanja madraca

IZMJENA: Ručno podesivi graničnici protiv klizanja madraca

OBJAŠNJENJE: molimo da se izbriše ovaj navod, pošto se radi o HPL sekcijama, koji ne podržavaju

integrirane graničnike za madrace.

R.br.4.22.: Bočne stranice - vertikalno spuštajuće s mogućnošću uklanjanja u svrhu izlaska

pacijenta iz kreveta

IZMJENA: Bočne stranice – vertikalno ili uzdužno spuštajuće s mogućnošću uklanjanja u svrhu izlaska pacijenta iz kreveta

OBJAŠNJENJE: kod barijatrijskog kreveta, većina proizvođača ima uzdužno sklapajuće ograde koje se mogu ukloniti. Nema izbora ostalih vrsta ograda za takvu vrstu kreveta, pa Vas molimo za prihvaćanje prijedloga.

R.br.4.23.:Krevet je opremljen nožnim kontrolnim panelom sa sustavom zaštite protiv nekontrolirane

aktivacije od strane pacijenta i sigurnosnim aktivacijskim modulom - standardne funkcije

podešavanje visine ležaja, položaja za pregled i položaja za reanimaciju

IZMJENA: molimo Vas da izbrišete u potpunosti ovaj navod, pošto nema potrebe nožni kontrolni panel uz ručni daljinski upravljač i kontrolni panel za medicinsko osoblje. Uostalom na kontrolnom panelu se mogu blokirati sve funkcije za pacijenta koji tada ne može podešavati položaje kreveta.

R.br.4.24.: Krevet posjeduje funkciju izlaska iz kreveta koja dovodi krevet u optimalan položaj za

pacijenta - s jedne strane dostupan rukohvat bočne stranice uzglavlja, a s druge strane nalazi se

pomično-klizni rukohvat

IZMJENA: Krevet posjeduje funkciju izlaska iz kreveta koja dovodi krevet u optimalan položaj za pacijenta

OBJAŠNJENJE: ovdje se radi o navodu koja nema neki utjecaj ,odnosno postoji tipka za siguran silazak kreveta. Svakako kod pacijenata teže tjelesne mase mora biti medicinsko osoblje koje će pomoći da sigurnije siđe sa kreveta. Ukoliko se radi o pacijentu koji teži 500 kg kao što Vi tražite, tada ništa ne pomaže osim liftera velike nosivosti, tako da molimo da se izbrišu navodi rukohvata.

R.br.4.25.: Ekstenzija/skraćivanje kreveta do min +/-10 cm električnim putem

IZMJENA: Ekstenzija/skraćivanje kreveta do min +/-10 cm električnim ili mehaničkim putem.

OBJAŠNJENJE: molimo da prihvatite da se produženje kreveta može vršiti i mehanički, pošto se za takvu vrstu kreveta kod većine proizvođača ne izrađuje da se vrši električnim putem.

R.br.4.27.: Podešavanje visine kreveta: od 45 do 83 cm

IZMJENA: Podešavanje visine kreveta: od 45 cm ili niže do 83 cm ili više

OBJAŠNJENJE: na ovaj način se može javiti više ponuđača, a svakako je i bolje ukoliko je još veći visinski raspon.

R.br.4.29: Autoregresija: 12° / 6°

IZMJENA: Autoregresija:min 110 mm

OBJAŠNJENJE: većina proizvođača ima autoregresiju od min 110 mm, pa molimo da prihvatite prijedlog, a ona je dovoljna za pravilno i normalno funkcioniranje za pacijenta.

R.br.4.30: Sigurno radno opterećenje min. 500 kg

IZMJENA: Sigurno radno opterećenje min. 400 kg

OBJAŠNJENJE: kako ne bi pogodovali jednome proizvođaču, molimo da prihvatite naš prijedlog za min 400 kg, što je po nama i više nego dovoljno za krevet.

Molimo Vas da prihvatite naše zahtjeve za izmjenama, koje ne utječu na funkcionalnost kreveta, a kojim se i dalje dobiva jednako kvalitetan proizvod i za pacijenta i za medicinsko osoblje. Također molimo da se razdvoje bolesnički kreveti od barijatrijskih, jer će se tada dobiti kvalitetnije i ekonomski najprihvatljivije ponude.

* **Odgovor Naručitelja**:

Naručitelj je razmotrio prijedlog gospodarskog subjekta za izmjenom u smislu izdvajanja predmeta nabave u grupe i opisa stavki troškovnika te se po točkama očituje:

1. 1.5. Naručitelj ne prihvaća zahtjev gospodarskog subjekta.

Naručitelj je mišljenja kako je tražena širina minimum zbog sve češćih situacija pretilih i fizički velikih pacijenta, te ostavlja mogućnost nuđenja širih podnica. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 1.8. Naručitelj prihvaća zahtjev gospodarskog subjekta. Novi opis glasi:

Nagib uzglavlja min. 0°- 65°, putem elektromotora

1. 1.9. Naručitelj prihvaća zahtjev gospodarskog subjekta. Novi opis glasi:

Nagib bedrenog dijela min. 0°- 30°, putem elektromotora

1. 1.10. Naručitelj djelomično prihvaća zahtjev gospodarskog subjekta. Novi opis glasi:

Podešavanje lisnog dijela mehanički, min 0°-21

1. 1.11. Naručitelj ne prihvaća zahtjev gospodarskog subjekta.

Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 1.16. Naručitelj djelomično prihvaća zahtjev gospodarskog subjekta. Novi opis glasi:

„Krevet posjeduje sklopive i podesive dodatne ograde izrađene od HPL laminata ili čeličnih cijevi od metala zaštićenog elektrostatski praškastom tehnologijom, sa svrhom zatvaranja preostalog otvorenog bočnog dijela kreveta koji ne pokrivaju standardne ograde, sa svrhom sprječavanja napuštanja kreveta od strane dementnih pacijenata; u najnižem položaju dodatne ograde nalaze se ispod madraca“.

1. 1.17. Naručitelj djelomično prihvaća zahtjev gospodarskog subjekta. Novi opis glasi:

„Autoregresija - Podešavanje leđnog i bedrenog dijela, minimalno 100 mm / 60 mm“

1. 2.14. Naručitelj ne prihvaća zahtjev gospodarskog subjekta.

Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.1. Naručitelj ne prihvaća zahtjev gospodarskog subjekta.

Naručitelj traži navedeno tehničko i funkcionalno rješenje zbog pravilnijeg rasporeda težinskih sila, slučaja nepovratnog naginjanja kreveta te pucanja konstrukcije kreveta prilikom reanimacije pretilih pacijenata. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.3./4.6. Naručitelj ne prihvaća zahtjev gospodarskog subjekta.

Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.4. Naručitelj djelomično prihvaća zahtjev gospodarskog subjekta. Novi opis glasi:

Dimenzije podnice: 2000 x 1000 mm, ukupne dimenzije max. 2220 x 1080

Naručitelj navedeni zahtjev temelji na standardnim dimenzijama vrata bolesničkih soba u ustanovi

1. 4.7. Naručitelj ne prihvaća zahtjev gospodarskog subjekta.

Naručitelj argumente zainteresiranog gospodarskog subjekta smatra neutemeljenima. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.9. Naručitelj ne prihvaća zahtjev gospodarskog subjekta.

Naručitelj argumente zainteresiranog gospodarskog subjekta smatra neutemeljenima. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.12. Naručitelj ne prihvaća zahtjev gospodarskog subjekta.

Naručitelj argumente zainteresiranog gospodarskog subjekta smatra neutemeljenima. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.15. Naručitelj djelomično prihvaća zahtjev gospodarskog subjekta. Novi opis glasi:

Plastični pokrov podvozja kreveta, uklonjiv

1. 4.19. Naručitelj ne prihvaća zahtjev gospodarskog subjekta.

Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.20. Naručitelj ne prihvaća zahtjev gospodarskog subjekta.

Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.22. Naručitelj ne prihvaća zahtjev gospodarskog subjekta.

Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.23. Naručitelj ne prihvaća zahtjev gospodarskog subjekta.

Naručitelj argumente zainteresiranog gospodarskog subjekta smatra neutemeljenima te zahtijeva navedeno tehničko rješenje u svrhu olakšavanja rukovanja krevetom od strane medicinskog osoblja. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.24. Naručitelj ne prihvaća zahtjev gospodarskog subjekta.

Naručitelj argumente zainteresiranog gospodarskog subjekta smatra neutemeljenima te zahtijeva navedeno tehničko rješenje u svrhu olakšavanja korištenja kreveta od strane pacijenta i medicinskog osoblja. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

1. 4.25. Naručitelj prihvaća zahtjev gospodarskog subjekta. Novi opis glasi:

Ekstenzija/skraćivanje kreveta do min +/-10 cm električnim ili mehaničkim putem

1. 4.27. Naručitelj djelomično prihvaća zahtjev gospodarskog subjekta. Novi opis glasi:

Podešavanje visine kreveta od minimalno 45 cm ili niže do minimalno 83 cm ili više

1. 4.29. Naručitelj djelomično prihvaća zahtjev gospodarskog subjekta. Novi opis glasi:

Autoregresija: min 12° / 6° ili min 110 mm

1. 4.30. Naručitelj ne prihvaća zahtjev gospodarskog subjekta.

Naručitelj traži navedeno tehničko i funkcionalno rješenje zbog pravilnijeg rasporeda težinskih sila, slučaja nepovratnog naginjanja kreveta te pucanja konstrukcije kreveta prilikom reanimacije pretilih pacijenata. Javni naručitelj navedeni zahtjev temelji na prethodnom istraživanju tržišta kojim je utvrđeno da na globalnom tržištu postoji veliki broj proizvođača koji imaju mogućnost nuđenja istih ili jednakovrijednih proizvoda.

Odgovor na molbu za razdvajanjem grupa:

Jedinstvena grupa predmeta nabave ne narušava načela propisana člankom 4. ZOJN (NN120/2016). S obzirom da grupa predmeta nabave po tehničkim i funkcionalnim svojstvima čini cjelinu, odnosno elektromotorne krevete za njegu pacijenata (CPV 33192120-9 opis: Bolnički kreveti), zainteresirani gospodarski subjekt ima mogućnost nuđenja proizvoda kroz zajednicu ponuditelja ili putem opcije podugovaranja. Javni naručitelj navedeno temelji na prethodnom istraživanju tržišta kojim je utvrđeno da na globalnom tržištu postoje barem 3 proizvođača koji imaju mogućnost nuđenja istih ili jednakovrijednih proizvoda. Predmetom nabave planira se opremiti bolesničke sobe neovisno o tipu pacijenta što čini medicinski, prostorno i funkcionalno neodvojivu cjelinu sukladno Pravilniku o izmjenama i dopunama Pravilnika o minimalnim uvjetima u pogledu prostora radnika i medicinsko-tehničke opreme za obavljanje zdravstvene djelatnosti (NN 90/2004, NN 38/2008, NN 61/2011, NN 61/2011, NN 128/2012, NN 124/2015, NN 8/2016, NN 77/2018).

Voditelj Službe za poslove nabave:

\_\_\_\_\_\_\_\_\_\_\_\_\_\_\_\_\_\_\_

Boris Flegar, dipl. oec.